# data[].attributes.headline
Αιγείρα - Η Λεύκα που έκλαιγε...

# data[].attributes.subject
Αιγείρα - Η Λεύκα που έκλαιγε...

# data[].attributes.body
Μια υπέροχη ανοιξιάτικη μέρα, απ’ αυτές που ο ήλιος λάμπει και δε χορταίνεις να βλέπεις το γαλάζιο ουρανό, μια παρέα παιδιών βρισκόταν στο δάσος. Καθώς περπατούσαν, ένα αυτοκίνητο πέρασε με ταχύτητα από κοντά τους. Ο οδηγός δε φαινόταν να  είχε διάθεση να απολαύσει τη λιακάδα, ούτε τη διαδρομή στο δάσος. Πρόλαβαν να διαβάσουν μια παράξενη λέξη στις πόρτες του αυτοκινήτου «ΥΛΟΤΟΜΙΑ».

Δεν είχαν ξανακούσει τη λέξη, και δεν έδωσαν σημασία. Συνέχισαν  να περπατούν ανάμεσα στα δέντρα. Άκουγαν το κελάηδισμα των πουλιών που πετούσαν χαρούμενα Το κελάηδισμά τους ανακατεύονταν με τον ήχο του νερού από το ποτάμι που κατέβαινε από το βουνό.

-Ας καθίσουμε εδώ είναι τόσο ωραία, πρότεινε ένα παιδί.

Κάθισαν κάτω από μια λεύκα, δίπλα στο ποταμάκι. Μα ξαφνικά , τι παράξενο, άρχισε να βρέχει. Κοίταξαν τον ουρανό, δεν είχε ούτε ένα σύννεφο. Μα πώς; Τι συμβαίνει; Αναρωτήθηκαν. Κοίταξαν ψηλά τα κλαδιά του δέντρου. Ναι! Από κει έρχονταν οι σταγόνες … όμως δεν ήταν βροχή.

-Το δέντρο είναι, είπαν. Αλλά τι συμβαίνει;...
Τα παιδιά σώπασαν όταν κατάλαβαν ότι, κάτι περίεργο συμβαίνει!!! Φόβος μαζί με περιέργεια φώλιασε στα σωθικά τους. Δεν ήξεραν τι να υποθέσουν, δεν ήξεραν τι να κάνουν... Να φύγουν ή να μείνουν; Το φως της μέρας έκανε τα παιδιά να πάρουν θάρρος και ν' αποφασίσουν να μάθουν τι συμβαίνει, να εξηγήσουν το ανεξήγητο. Κι όπως έψαχναν με το βλέμμα, αμίλητα και σιωπηλά, άκουσαν ένα μουρμουρητό ανάμεικτο με λυγμούς αλλά δεν ήξεραν από πού έρχονταν. Οι σταγόνες εξακολουθούσαν να πέφτουν και το σιγανό κλάμα συνέχιζε να φτάνει στ' αυτιά τους.
-Είμαι η Αιγείρα, ακούστηκε μια απαλή φωνή, η Νύμφη της Λέυκας.
Οι αδερφές μου κι εγώ κινδυνεύουμε. Οι υλοτομοι  μας καταστρέφουν. Είναι παράνομοι. Σταματήστε τους!
Η φωνή σταμάτησε. Τα παιδιά τα είχαν χάσει.
Έφυγαν προβληματισμένα, αποφασισμένα να ψάξουν και  να μάθουν :

Ποιες είναι οι Νύμφες

Τι είναι υλοτομία και τι συνέπειες έχει για ένα δάσος.

Τι αξία έχει το δάσος στη ζωή μας

Γιατί πρέπει να προστατεύουμε τα δάση.

Πώς μπορούμε να τα προστατέψουμε.

Είχαν πολλά να κάνουν. 'Επρεπε να βιαστούν.

# data[].attributes.headline
Οι Νύμφες και τα πνεύματα του δάσους

# data[].attributes.subject
Οι Νύμφες και τα πνεύματα του δάσους

# data[].attributes.body
Ιστορία και Μυθολογία
Οι ΝΥΜΦΕΣ κατά τον Όμηρο είναι οι θυγατέρες του Δία Αιγιόχου του θεού της θύελλας. Φαίνεται να έχουν σχέση με τα νερά των βροχών που έρχονται από τον ουρανό, πέφτουνε στη γη τρυπώνουν μέσα της για να ξαναβγούν στην επιφάνεια από τις πηγές που αναβλύζουν.
Οι νύμφες αν και γεννήθηκαν στον ουρανό κατέληξαν τελικά να κατοικούνε σε “εξαίσια δάση, στις πηγές ποταμών και στα καταπράσινα λιβάδια”.
Μέσα στα δάση των βελανιδιών ζούσαν οι δρυάδες και οι Αμαδρυάδες τα πνεύματα του δάσους. Για τις Αμαδρυάδες πίστευαν ότι η ζωή τους χάνονταν, όταν πέθαινε η βελανιδιά που ήταν το σπίτι τους.
Ο λόγος ήταν, ότι θεωρούνταν δέντρα ιερά και τα ιερά άλση που σχημάτιζαν ήταν χώροι αφιερωμένοι στους θεούς. Όταν ερχόταν η ώρα της Νύμφης να πεθάνει, μαραινόταν πρώτα το δέντρο της μέσα στη γη.
Κάποτε μια Νύμφη, καθώς χόρευε με τις όμοιές της, χλόμιασε παρατηρώντας τη βελανιδιά της να κουνιέται πέρα δώθε. Άφησε το χορό γεμάτη ανησυχία. Πολύ γρήγορα χάλασε η φλούδα, έπεσαν τα κλαδιά και ταυτόχρονα η ψυχή της Νύμφης πέταξε, αποχαιρετώντας το φως του Ήλιου. Οι Νύμφες, όταν βρέχει, χαίρονται, γιατί τρέφονται τα δέντρα, ή κλαίνε, όταν οι βελανιδιές χάνουν τα φύλλα τους.
Σε έναν αρχαίο μύθο αναφέρεται ότι ο Ερυσίχθονας γιος του Τροπία,  εισέβαλε σε ένα άλσος αφιερωμένο στη Δήμητρα και άρχισε να κόβει την πιο ψηλή βελανιδιά για να φτιάξει την ξύλινη διακόσμηση της αίθουσας συμποσίων. Η Δρυάδα που ήταν το πνεύμα του δένδρου τον παρακάλεσε να σταματήσει, αλλά αυτός αρνήθηκε. Έτσι λοιπόν η Δρυάδα και οι αδερφές της πήγαν στη Δήμητρα κλαίγοντας για εκδίκηση και η θεά τιμώρησε των Ερυσίχθονα, με το να πεινά και να μην χορταίνει ποτέ.
http://tinyurl.com/gonw9qd
http://tinyurl.com/hms9mlo

# data[].attributes.headline
Υλοτομία και προστασία του δάσους

# data[].attributes.subject
Υλοτομία και προστασία του δάσους

# data[].attributes.body
Οι άνθρωποι που ζούσαν κοντά στα δάση, παραδοσιακά έκοβαν ξύλα.Η παράνομη υλοτόμηση όμως, είναι απαράδεκτη και δεν σχετίζεται με την κάλυψη των αναγκών των παραδασόβιων πληθυσμών σε καυσόξυλα για την οποία δίνεται σχετική ονομαστική άδεια από το αρμόδιο δασαρχείο.

# data[].attributes.attachment_link.provider_name
Tο WWF στο πεδίο μετακόμισε στο www.wwf.gr/blog

# data[].attributes.attachment_link.title
Υλοτομία και προστασία του δάσους

# data[].attributes.attachment_link.description
Οι άνθρωποι που ζούσαν κοντά στα δάση, παραδοσιακά έκοβαν ξύλα. Το ίδιο γίνεται και σήμερα. Εκτός από τα σπίτια που ζεσταίνονται και τους ανθρώπους που θερμαίνονται, το ίδιο το δάσος ωφελείται από την ορθή υλοτόμηση. Τα προβλήματα όμως ξεκινούν όταν έχουμε περιστατικά παράνομης υλοτομίας για προσωπική ή εμπορική χρήση, ειδικά εντός προστατευόμενων περιοχών.

# data[].attributes.headline
ΥΛΟΤΟΜΙΑ ΚΑΙ ΣΥΝΕΠΕΙΕΣ

# data[].attributes.subject
ΥΛΟΤΟΜΙΑ ΚΑΙ ΣΥΝΕΠΕΙΕΣ

# data[].attributes.body
Από τα πρώτα του βήματα στη Γη ο άνθρωπος είχε ως βασικό και κύριο υλικό κατασκευών όπλων, εργαλείων και σπιτιών το ξύλο. Το ξύλο, επίσης, χρησιμοποιούνταν, κι ακόμα χρησιμοποιείται για την θέρμανση, αφού καίγονται σε τζάκια. Έτσι μ’ αυτόν τον τρόπο εμφανίζεται η πρώτη μορφή καταστροφής των δασών, η Υλοτομία.
Η κοπή δέντρων έχει πολλές επιβλαβείς συνέπειες. Αυτές περιλαμβάνουν την απογύμνωση της γης - που συχνά έχει ως αποτέλεσμα τη διάβρωση του εδάφους, την ελάττωση και τη μείωση της ποικιλίας της άγριας χλωρίδας και πανίδας με αυξημένη πίεση στα απειλούμενα είδη, καθώς και τη συμβολή στις κλιματικές αλλαγές,, μέσω της απελευθέρωσης CO2 στην ατμόσφαιρα, η οποία μάλιστα υπολογίζεται ότι φτάνει το 20%.
Έτσι λοιπόν καταλαβαίνουμε την σημαντικότητα των δασών στην ζωή του ανθρώπου αφού εκτός από τΙς άλλες χρησιμότητες του ξύλου στη ζωή μας, τα δάση είναι «πηγή ζωής».

# data[].attributes.headline
Τα ελληνικά δάση απειλούνται από την παράνομη υλοτομία.Χάνουν μέχρι και 30% της έκτασής τους!

# data[].attributes.subject
Τα ελληνικά δάση απειλούνται από την παράνομη υλοτομία.Χάνουν μέχρι και 30% της έκτασής τους!

# data[].attributes.headline
Ένα δέντρο κόβεται-μια Αμαδράδα πεθαίνει

# data[].attributes.subject
Ένα δέντρο κόβεται-μια Αμαδράδα πεθαίνει

# data[].attributes.attachment_link.title
ΜΑΛΑΚΑΣΙ YΛΟΤΟΜΙΑ ΚΟΠΗ ΔΕΝΔΡΟΥ

# data[].attributes.attachment_link.description
26-6-2013 στην τοποθεσια Ζυγος

# data[].attributes.headline
Δάσος: αξία ανεκτίμητη                                                  Γιατί πρέπει να προστατέυουμε τα δάση:

# data[].attributes.subject
Δάσος: αξία ανεκτίμητη                                                  Γιατί πρέπει να προστατέυουμε τα δάση:

# data[].attributes.body
Παράγουν το απαραίτητο και αναντικατάστατο για τη ζωή μας οξυγόνο ενώ δεσμεύουν το επικίνδυνο για τη ζωή διοξείδιο του άνθρακα.

Μειώνουν την ένταση του φωτός και επιδρούν στη σύνθεσή του, δημιουργώντας ένα ιδιαίτερο φωτοκλίμα.

Αμβλύνουν τις ακραίες θερμοκρασίες: μειώνουν τις μεγάλες, αυξάνουν τις μικρές και παρεμποδίζουν το σχηματισμό δροσιάς και πάχνης.

Απορροφούν και εξουδετερώνουν διάφορες επιβλαβείς ουσίες.

Μειώνουν την ένταση του ανέμου.

Μειώνουν τους θορύβους.

Αυξάνουν τις βροχές, μετατρέπουν σε βροχή (βροχοομίχλη) την υγρασία του αέρα και υγροποιούν την ομίχλη.

Συγκρατούν το νερό της βροχής και δεν το αφήνουν να πέφτει με δύναμη στο έδαφος και να το διαβρώνει.

Ενισχύουν τα υπόγεια νερά.

Βελτιώνουν την ποιότητα του νερού, ενεργούν σαν μικροβιολογικό χημικό και φυσικό φίλτρο του νερού.

Συγκρατούν το έδαφος και εμποδίζουν τη διάβρωση.

Εμποδίζουν την εξάτμιση του εδάφους και αυξάνουν την υγρασία του.

Δεν εξαντλούν το έδαφος και βοηθάνε στην δημιουργία εδάφους.

Εξασφαλίζουν κατάλληλες συνθήκες για την προστασία, διατροφή και διατήρηση πολλών ζωικών οργανισμών.

Παράγουν σημαντικές ποσότητες βιομάζας, μας προσφέρουν διάφορα δασικά προϊόντα και δεσμεύουν ενέργεια.

Δημιουργούν ευνοϊκές συνθήκες διατήρησης διαφόρων φυτικών ειδών.

http://wwww.minagric.gr/greek/agro_pol/DASIKA/Forests/Forests1.htm

# data[].attributes.headline
Χωρίς το δάσος δεν υπάχει ζωή- Υπάρχει λύση: ΠΡΟΣΤΑΤΕΥΩ-ΑΝΑΔΑΣΩΝΩ

# data[].attributes.subject
Χωρίς το δάσος δεν υπάχει ζωή- Υπάρχει λύση: ΠΡΟΣΤΑΤΕΥΩ-ΑΝΑΔΑΣΩΝΩ

# data[].attributes.body
Το δάσος χωρίς τον άνθρωπο μπορεί να υπάρξει, ο άνθρωπος χωρίς το δάσος όμως δεν μπορεί να ζήσει.

Δεν πετάμε αναμμένα τσιγάρα, γυαλιά και άλλα σκουπίδια, καθώς συχνά προκαλούν μικροεστίες που μπορεί να εξελιχθούν σε καταστροφικές πυρκαγιές.

Δεν ανάβουμε φωτιές στην ύπαιθρο, αποθαρρύνουμε όσους δούμε να το κάνουν και ειδοποιούμε άμεσα την Πυροσβεστική για όποια τέτοια δραστηριότητα εντοπίζουμε. Δεν ξεχνάμε ότι το άναμμα φωτιάς την αντιπυρική περίοδο απαγορεύεται από τον νόμο.

Αποφεύγουμε όλες εκείνες τις εργασίες στην ύπαιθρο που ενέχουν κίνδυνο πυρκαγιάς, όπως κάψιμο ξερών χόρτων, οξυγονοκολλήσεις, χρήση τροχού ή άλλου εργαλείου που δημιουργεί σπινθήρες κλπ.

Ειδοποιούμε άμεσα την Πυροσβεστική (τηλέφωνο 199) για οποιαδήποτε εστία φωτιάς, καπνό ή ακόμα και μυρωδιά πέσει στην αντίληψή μας

# data[].attributes.attachment_link.title
ΠΡΟΣΤΑΣΙΑ ΤΩΝ ΔΑΣΩΝ

# data[].attributes.headline
Από τη γνώση στην πράξη-Το μήνυμα των παιδιών

# data[].attributes.subject
Από τη γνώση στην πράξη-Το μήνυμα των παιδιών

# data[].attributes.body
Τα παιδιά έψαξαν, βρήκαν πληροφορίες, έμαθαν.
Η γνώση είναι δύναμη... το είχαν μάθει στο σχολέιο, τώρα το διαπίστωναν.
Έμαθαν για το δάσος, την αξία του στη ζωή μας, την παράνομη υλοτομία, που το καταστρέφει, την αναδάσωση...
Η εικόνα μιας Αμαδρυάδας που πεθαίνει χαράχτηκε στο μυαλό τους....
Και αποφάσισαν να μην αφήσουν ούτε ένα δέντρο να χαθεί.Κανένα δέντρο δε θα έκλαιγε πια. Θα γινόταν φρουροί του δάσους!
Προσκάλεσαν μικρούς και μεγάλους να γνωρίσουν τα μονοπάτια του δάσους, να ψαρέψουν στο ποταμάκι ακούγοντας τα πουλιά, να φωτογραφηθούν ανάμεσα στα δέντρα, να φυτέψουν κι άλλα δέντρα.

Το φώναξαν παντού:
ΤΟ ΔΑΣΟΣ ΕΙΝΑΙ ΖΩΗ- ΤΟ ΠΡΟΣΤΑΤΕΥΟΥΜΕ

# data[].attributes.body
Δρυάδες ή Αμαδρυάδες [Αμαδρυάδες] Νύμφες των δασών. Γεννιούνται μαζί με τις δρυς, από όπου και το όνομά τους (άμα + δρυς), αναπτύσσονται μαζί με αυτές και πεθαίνουν μαζί τους. Γι’ αυτό πίστευαν ότι όποιος προστατεύει και περιποιείται τις δρυς κάνει πράξη ιερή και έχει την ευλογία των Νυμφών. Αντίθετα, όταν κόβεται ένα δέντρο, η Νύμφη πηγαίνει σε ένα άλλο και από εκεί τιμωρεί τον ασεβή. Πολλές φορές όμως προτιμά να περιφέρεται μέσα στο δάσος και τότε γίνεται Δρυάς. Από την πίστη αυτή γεννήθηκε και η διάκριση ανάμεσα στις Δρυάδες και Αμαδρυάδες. Οι πρώτες είναι περιπλανώμενες Νύμφες, ενώ οι άλλες ζουν μαζί με το δέντρο και αποτελούν την ψυχή του.
Τα ονόματά τους είναι Καρία, Βάλανος, Κρανεία, Ορεία, Αιγείρα, Πτελέα, Άμπελος, και Συκέα

# data[].attributes.attachment_link.readable_text
Παρασκευή, 16 Μάρτιος 2012
Οι άνθρωποι που ζούσαν κοντά στα δάση, παραδοσιακά έκοβαν ξύλα. Το ίδιο γίνεται και σήμερα. Εκτός από τα σπίτια που ζεσταίνονται και τους ανθρώπους που θερμαίνονται, το ίδιο το δάσος ωφελείται από την ορθή υλοτόμηση. Τα προβλήματα όμως ξεκινούν όταν έχουμε περιστατικά παράνομης υλοτομίας για προσωπική ή εμπορική χρήση, ειδικά εντός προστατευόμενων περιοχών.

Μετά από καταγγελία που λάβαμε από την Οικολογική Κίνηση Πατρών (ΟΙ.ΚΙ.ΠΑ.) αναφορικά με κατακόρυφη αύξηση των κρουσμάτων παράνομης υλοτομίας, στελέχη του WWF Ελλάς επισκέφθηκαν το δάσος Στροφυλιάς, στην Αχαΐα. Το δάσος αυτό αποτελεί τμήμα της προστατευόμενης περιοχής του Εθνικού Πάρκου Υγροτόπων Κοτυχίου - Στροφυλιάς και φιλοξενεί ένα από τα λιγοστά δάση κουκουναριάς (είδος προτεραιότητας με βάση την Κοινοτική Νομοθεσία) που υπάρχουν στην Ελλάδα.

Κατά την επίσκεψή μας καταγράψαμε τουλάχιστον 22 κομμένα χλωρά πεύκα, κυρίως κουκουναριές, η ηλικία των οποίων εκτιμάται ότι υπερβαίνει τα 100 έτη. Για τα σημεία από όπου πέρασαν παράνομα οι ξυλοκόποι έχουν αποσταλεί στα δασαρχεία Πατρών και Αμαλιάδας και στον Φορέα Διαχείρισης συντεταγμένες και αντίστοιχη αποτύπωση σε δορυφορικές εικόνες, προκειμένου να λάβουν γνώση και να κινητοποιηθούν...

Τα περιστατικά που καταγράψαμε καθώς και αυτά που μας έχουν κοινοποιηθεί καταδεικνύουν ότι η υλοτομία που παρατηρείται στην περιοχή δεν αφορά μόνο στην κάλυψη ατομικών αναγκών, αλλά κατά πάσα πιθανότητα γίνεται με σκοπό την παράνομη εμπορία καυσόξυλων.

Η παράνομη υλοτόμηση είναι απαράδεκτη και δεν σχετίζεται με την κάλυψη των αναγκών των παραδασόβιων πληθυσμών σε καυσόξυλα για την οποία δίνεται σχετική ονομαστική άδεια από το αρμόδιο δασαρχείο. Επίσης, για εμπορία καυσόξυλων υπάρχει η διαδικασία της δημοπράτησης καμένων ή και ξερών κορμών. Οπότε κάθε πολίτης ή έμπορος μπορεί να ακολουθήσει τη νόμιμη οδό που θα υποδειχθεί από την αρμόδια δασική υπηρεσία για το είδος και την ποσότητα της προς υλοτόμηση ξυλείας ώστε η διαδικασία αυτή να είναι ωφέλιμη και όχι ζημιογόνα για το δάσος (π.χ. μείωση καύσιμης ύλης με σκοπό την πυροπροστασία) και για όσους έχουν ανάγκη.

Σε περίπτωση που εντοπίσετε παράνομες δραστηριότητες υλοτομίας ή οχήματα μεταφοράς κομμένων κορμών, σημειώστε ώρα, τοποθεσία και αριθμούς οχημάτων, καταγράψτε ένα μικρό ιστορικό και ειδοποιήστε το αρμόδιο Δασαρχείο. Τα όρια ευθύνης των Δασαρχείων αποτυπώνονται και στο Οικοσκόπιο .

Παράλληλα με την ευαισθητοποίηση των πολιτών πρέπει και η Πολιτεία να πράξει τα αναγκαία προκειμένου να διαφυλάξει τον δασικό μας πλούτο. Προς το παρόν τα δασαρχεία της χώρας υπολειτουργούν με μειωμένο προσωπικό και με λιγοστά κονδύλια που τους παρέχονται για μετακινήσεις.

# data[].attributes.attachment_link.keywords[]
περιβαλλοντική εκπαίδευση

# data[].attributes.attachment_link.title
Υλοτομία και προστασία του δάσους

# data[].attributes.attachment_link.description
Παρασκευή, 16 Μάρτιος 2012 Οι άνθρωποι που ζούσαν κοντά στα δάση, παραδοσιακά έκοβαν ξύλα. Το ίδιο γίνεται και σήμερα. Εκτός από τα σπίτια που ζεσταίνονται και τους ανθρώπους που θερμαίνονται, το ίδιο το δάσος ωφελείται από την ορθή υλοτόμηση. Τα προβλήματα όμως ξεκινούν όταν έχουμε περιστατικά παράνομης υλοτομίας για προσωπική ή εμπορική χρήση, ειδικά εντός προστατευόμενων περιοχών.